ISANDA LAUAS
Tere tulemast saatesse!
Mina olen Martti Ojares
ja mu tänane külaline on Petri Nielonen.
Tere tulemast! - Tänan!
Sa oled pärit Päijät-Hämest.
Kas oled kogu oma elu seal elanud või ka kusagil mujal Soomes?
Elasime koos perega Kuivantos, Nastola lähedal.
See on osa Orimattilast.
Kui olin 2-aastane, kolisime oma majja Lahtis, Mukkulas.
Lahtis elasin 2007. aastani.
Peale seda kolisime perega Vääksysse.
Sul on tugev suguvõsa ajalugu, mis ulatub lestadiuse liikumisse.
Millisesse perre sa sündisid?
Sündisin tõesti lestadiuslaste perre,
kus meid oli kokku neli venda, kellest mina olin noorim.
Meil oli väga hea ja turvaline lapsepõlv.
Mu isa on juba surnud, aga ema veel elab.
Olen oma vanematele ja perele väga tänulik selle pärandi eest,
mille olen lapsepõlvest kaasa saanud.
Kuidas su elu edasi läks,
kui täiskasvanuks said ja tööelu algas?
Peale sõjaväge läksin oma venna juurde tööle.
Ta lõi Vääksys oma korstnapühkimise firma.
1996. a. palkas ta mind õpilaseks.
Tol ajal elasin veel Lahtis, aga Vääksys käisin tööl.
Eks pereringis ole sageli ikka nii,
et pere ettevõte läheb kas isalt pojale või vennalt vennale.
Me suguvõsas küll teisi korstnapühkijaid polnud,
aga mu vend tõesti tegi seda tööd.
Kuna mul polnud peale sõjaväge muud tööd saada,
võtsin selle töö vastu.
Töötasid sellel alal üsna pikalt - 17 aastat.
Kuigi eriaegadel vist.
Jah, seal oli erinevaid ajaetappe,
aga kokku olen 17 aastat korstnaid pühkinud.
Neist 12 aastat olin oma venna teenistuses
ja 5 aastat ettevõtjana tegutsedes.
Vahepeal olin ühe aasta ka mööblimüüja,
aga kokku siiski 17 aastat korstnapühkija.
Iga inimese elus on kui oma seatud rajad.
Tahaksid ehk pisut rääkida,
millised need su rajad selle 17 aasta jooksul olid?
Iga inimese ellu mahub palju erinevaid asju.
Noorusest võiks välja tuua selle,
et mul oli teatud vanuseni tugev lapseusk.
Ehk mingi 14-15-eluaastani.
Leerikoolist aga ei mäleta küll,
et oleksin mingit Jumala kutset kogenud.
Mäletan noorusajast usu vallas mitmeid ebaõnnestumisi.
Tegin asju, mis minu meelest polnud Jumalale meelepärased.
See viis selleni, et see lapseusk kadus mu seest
ja ma kaugenesin Jumalast kõige täiega.
- Et siis selline oli mu algus.
Kui mõelda nüüd sellele,
et su vanemad olid tugevas usus, aga sina kaugenesid usust,
siis tajusid kindlasti seda suurt erinevust.
Kuidas see sind mõjutas?
Pean tõdema, et olin mingil põhjusel...
Ma ei tea, kui levinud see on Lestadiuse liikumises,
aga mingil põhjusel juhtus, et olin õppinud elama välise ilu järgi.
Arvasin, et kui teised mu ümber on rahul ega tea, mida ma teen,
siis ongi kõik hästi.
Käisin mingil määral ka koguduse koosolekutel.
Olin kui õigel moel eraldunud ja õiged riided olid ka seljas,
aga meeltes mõlkusid siiski maailma asjad.
Isegi, et olin koguduse teenistusel.
Ma ei mõistnud, et elav Jumal näeb mind kogu aeg
ja Tema eest ei põgene kuhugile, kuigi inimesed ümberringi olid rahul.
Sul oli kindlasti ka selliseid hetki,
kus mõtlesid, mis elu see selline on
ja kuhu tahaks tegelikult välja jõuda.
Tõsi. Nii oli.
Mitmed eluraskused viisid lõpuks selleni,
et ühel jõuluööl olin olukorras,
kus olin oma korteri rõdul 6. korrusel.
Otsisin kogu selle jõuluöö vältel jõudu,
et sealt alla hüpata ja eluga lõpparve teha.
Mul oli sügav masendus.
Tänu Jumalale, et Ta minust kinni hoidis
ega lasknud mul vabasurma minna.
Sain küll oma tööde ja asjadega kenasti hakkama,
aga seesmiselt polnud mingit valgust
ja ma elasin lausa aastaid masenduses.
Ometi juhtis Jumal sind nii, et lõid omale pere.
Said endale naise, kes sünnitas sulle 2 last.
- Või isegi 3 last? Jah, 3 last.
Su pere ja kõige muuga on praegu kõik hästi,
ehk kõige keskel, mida hingevaenlane püüdis teha,
ilmutas Jumal, et Tema on siiski Jumal
ja et Tal on plaan su elu jaoks.
Jah. Tal oli plaan nii minu, kui meie mõlema jaoks.
Oleme koos naisega mõlemad pärit Lestadiuse liikumisest.
Olime omavahel kohtudes teatud määral religioossed.
Meil polnud läbi Jeesuse elavat ühendust elava Jumalaga.
Jumal hakkas meid koos enese poole tõmbama,
kuigi mina kogesin esimesena päästerõõmu.
Mu saates pole veel ühtegi külalist olnud,
kes oleks koos naisega pärit Lestadiuse liikumisest.
Siis hakkas esile tulema midagi sellist: "Kas meie usust on miskit puudu?"
See polnud väga lihtne, mistõttu räägi sellest.
Suurem tõuge selles oli see, kui hakkasin palvetama:
"Jumal, kui oled olemas,
tee minust selline inimene nagu Sina soovid!
Pole vahet, milliseks ma saan. Tahan vaid teada, et olen pääseteel."
Selline oli mu palve ja peab tõdema,
et ma kartsin, milline inimene minust saab?
Kartsin, et minust saab üks tõsimeelne inimene,
kes istub kuskil palvehoone pingil ja on sünge ning ilmetu kuju.
Ometi ütlesin: "Tee minust Jumal kasvõi selline!
Peaasi, et tean, et olen teel taevasse ja Jeesuse juurde."
See oli väga tugev palve,
mis samas näitas seda, et sul oli tõsi taga.
Jah. Mul oli tõsi taga.
Mul oli kord selline olukord,
kus mul olid kauaaegsed kaela- ja seljavalud.
Käisin seetõttu varem mingit alternatiivravi saamas.
Vend soovitas mul mitte käia seal enam
ja ma küsisin üllatunult, miks ma ei või?
Ta ei osanud mulle seda seletada,
aga soovitas mul helistada ühele inimesele
ja andis tema telefoninumbri.
Vend arvas, et too oskab seletada.
Ta soovitas mul mitte enam minna sinna ravisse
ja helistada hoopis sellel numbril.
Võtsin telefoni ja helistasin julgelt sellele inimesele.
Üks vanem mees vastas telefonile.
Mingil põhjusel õhkus temast mingit usaldust ja rahu.
Rääkisin talle kogu oma eluloo ja mured.
Peale seda ta palvetas mu eest.
Ühel hetkel peale kõnet märkasin, et kõik mu valud olid kadunud.
Hüppasin köögilaua tagant püsti
ja hüüdsin naisele, kes elutoas telekat vaatas:
"Ime on sündinud!
See mees palvetas telefonis mu eest ja ma olen nüüd terve!"
Naine imestas ka ja arvas, et olen hulluks läinud.
Igal juhul nägin siis, et Jumal on reaalne
ja kõigi miljardite inimeste seast
on Ta huvitatud just minust kui üksikisikust
ja minu tervisest.
See oli kindlasti üks samm selles suunas,
mis oli veel ootel.
Kogesid ju seejärel uuestisündi ja said ristitud.
Räägi sellest lähemalt, sest sellel olid ka oma tagajärjed,
kuna lestadiuslase jaoks polnud see tavapärane nähtus.
Olin keset vaimseid otsingud
ja see reaalsus, mida tol päeval kogesin,
kui minu eest palvetati -
et minugi patud on Jeesuse nimes ja Tema kalli lepinguvere kaudu
andeks antud
Üks imeline rahu täitis mind peale seda.
Peab tõdema, et see oli teatud alus ja on tänagi sama alus sellele,
et meil on Jeesuse vere kaudu uus elu.
See kõik aga viis selleni,
et hakkasin usuasjade vastu rohkem huvi tundma.
Ehitasime 2007. aastal endale Vääksysse oma maja
ja kolisime sinna sisse.
Seal sattusin luterlastest meeste ringi,
kus osales ka nelipühi ja vabakoguduste esindajad.
Seal toimisid tugevalt armuannid,
millest Piibel räägib 1. Korintlaste 12. ja 14. peatükis.
Lisaks oli seal elava Jumala ligiolu.
Sa nägid, et see pole mingite õpetuslike piiride sees kinni,
vaid tegu on millegi sügavamaga.
Siis, kui ma patud andeks sain, rääkis Jumala Vaim kohe minu sees:
"Me pole teiste usklikega õed-vennad selle pärast,
et mõtleme õpetuslikult kõikidest asjadest ühtemoodi,
vaid selle pärast, et Jeesuse vere läbi
on meist saanud Jumala lapsed ja Tema pärijad
ja me oleme õed-vennad Kristuses."
Me oleme Tema lapsed ja see teeb meist Tema perekonna.
Sain aru, et küsimus pole õpetuses või koguduse ülesehituses,
kui Jumal kord oma Pruudi taevakoju viib,
vaid küsimus on selles,
kas Jeesuse veri on mind puhtaks pesnud?
Koguduses ei loe, kes on kes. - Just.
See oli sinu jaoks väga väeline kogemus,
mis on mõjutanud sind tänaseni.
Tänaseks oled sa 4 aastat olnud Vääksy Nelipühi Koguduse pastor.
Mõtlen ka sellele, et sul pole olnud mingeid ülitugevaid siduvaid faktoreid,
kuna otsustasid öelda lahti lestadiuslaste liikumisest
ja võtta omaks uue mudeli Kristusest.
See kõik viis sind kindlasti kõige uue sisse
läbi Jumala Sõna ja Püha Vaimu.
Me usklikena võima kergesti sattuda kuhugi "orav rattasse"
ja praktiseerida midagi sellist, mida meile on õpetatud
ja millega oleme harjunud aastaid või isegi aastakümneid.
Aga Jumal tahab, et kuuleksime Tema häält.
Jeesus ise ütles, et Tema lambad kuulevad Tema häält.
Ta tahab alati anda meile midagi värsket -
karastavat ja hästi maitsvat vett.
Ehk siis Ta tahab Püha Vaimu kaudu luua meis midagi uut
ja viia meid kuhugi uude.
Ta tahab, et Tema imed saaksid selles ajas tõeks.
See on selleks, et uskmatud inimesed võiksid kogeda pattude andestust
tänu Kristuse tööle.
Sa oled vanuse poolest veel üsna noor pastor.
Püha Vaim aga ei loe aastaid,
vaid annab kõike nii palju, kui vastuvõtja on valmis vastu võtma.
Sa oled lühikese aja jooksul näinud palju Jumala imelisi tegusid.
Võiksid neist nüüd rääkidagi,
sest kogen, et peaksime rääkima sellest, mida Jumal teeb.
Võiksin rääkida sellest,
kuidas kogesin ühel päeval Püha Vaimu erilist täiust.
Hakkasin Piibli kohaselt ka uutes keeltes rääkima
nagu kunagi jüngrid nelipühipäeval.
Jumal tahab, et me kõik kogeksime seda imet,
kuidas Ta annab meile väe, et meist võiks saada Tema tunnistajad
Tahtsin korstnapühkimise töö käigus tunnistada Jeesusest
ja usust, mille Ta on mulle kinkinud.
Sellest on mitu huvitavat lugu.
Räägin näiteks ühest juhtumist, kus mul oli väga kiire.
Olin selline töömees,
kes tahtis töö kiiresti ära teha ja siis kiiresti koju minna.
Läksin ühel päeval kohta, kus õue peal oli autoremonditöökoda.
Tegin oma korstnapühkimistöö ära
ja läksin siis töökotta, et kirjutada arve tehtud tööde eest.
Mees, kes seal oli, küsis minult, kas mul oleks hetk aega?
Eneselegi üllatuseks tundsin keset seda kiiret aega,
et nüüd peab võtma aega.
Ta sõitis töökojast minu ees minema ja ma sõitsin tal sabas.
Jõudsime keset metsa asuva suure halli juurde.
Ta tegi selle halli uksed lahti ja see oli täis vanu autosid.
Need olid fantastilised ja uhked autod.
Läksime halli sisse.
Mingil põhjusel ei rääkinud ta mulle neist autodest,
vaid hakkas mulle hoopis oma elu probleemidest rääkima.
Ta rääkis oma karidele sõudvast abielust
ja ütles, et peab sealt võib-olla lahkuma
ja kõike tuleb otsast alata.
Ta avas end mulle - korstnapühkijale,
kes ma polnud temaga kunagi varem rääkinud.
Selle käigus hakkasin ka mina talle oma elust ja võitlustest rääkima
ja sellest, kuidas olin isegi olnud olukorras,
kus tahtsin endalt elu võtta.
Siis aga rääkisin, mida Jeesus saab teha.
Ta kuulas.
Panin tähele, et Jumala Vaim oli tugevalt seal kohal,
mistõttu julgesin ka küsida,
kas ta tahab võtta Jeesuse vastu endagi elu Issandaks?
Olles keset seda autohalli
põlvitas ta põrandale ja ütles, et tahab.
Juhtisin ta paluma patuse palvet ja ta palus seda minu järel.
Ta tunnistas oma pattu ja usku Jeesusesse,
paludes, et Jumal annaks talle uue elu.
See betoonpõrand sai ta pisaraist üleni märjaks.
Siis aga juhtus ime.
Tõusime sealt betoonpõrandalt püsti
ja ta osutas otse üles halli katuse poole, kus oli üks konks.
Ta avas meie kõrvalt esimese vana auto kapoti
ja tõmbas sealt alt välja nööri koos silmusega.
Ta ütles: "Kui sa poleks täna siia tulnud,
ripuks ma praegu just selles silmuses."
Kallis sõber, kes sa seda täna kuuled,
tahan öelda sulle,
et Jumal teab, kus sa käid, kes sa oled ja milline on su olukord.
Tema teab kõiki aegu ja õigeid ajahetki
ja on valmis sind päästma.
Võib vaid ette kujutada,
et Jumal tahtis teda peatada, et ta ei teeks oma plaani teoks.
Jumal ju teadis, et lähed sinna korstent pühkima
ja kohtad teda,
olles valmis rääkima nendest asjadest.
Sest kui seal olnuks keegi teine, poleks see asi nii läinud.
Me ei tea alati, mida Jumal teeb, aga lõpptulemus on see,
et Jumalal on sekundi pealt täpne ajakava.
See on just see, millest peaksime rääkima -
asju, mida Jumal teha tahab, on palju.
Probleem on vaid selles, et me ei kuule oma Karjase häält.
Nii on.
Kui me kuuleksime Jumalat ja Tema häält,
ei eksiks me kunagi.
Me ei saaks olla isegi murelikud ega kalduda sihtpunktist kõrvale,
kuna me teaks Ta häält kuuldes, et Jeesusega koos laabub kõik.
Nii, et ära muretse millegi pärast!
Sest kui see on Jumala sõna, siis see ka kehtib.
- Nii on.
Sul on sarnaseid tunnistusi kindlasti veel,
mistõttu räägi veel mõnest.
Võiksin rääkida palju erinevaid lugusid,
aga räägin siis ühe loo eelmisest aastast,
kui kuulsin ühe oma vana naabri kohta,
kellega ma polnud paarkümmend aastat rääkinud.
Kuulsin, et ta on haige
ja ta haigus oli selline, et tal polnud enam palju elada jäänud.
Kui ma seda uudist kuulsin,
oli mu esimene mõte:
"See inimene ju läheb hukatusse, kuna ta ei tunne Jeesust.
Talle peaks rääkima Jeesuse tööst Kolgatal."
Unustasin selle loo hetkeks,
aga järgmisel päeval pidin teatud muudel põhjustel
minema Keskhaiglasse.
Läksin sinna koos sõbra Juusoga,
et külastada ühe koguduse pere last ja palvetada ta eest.
Läksime ja palvetasime lapse eest koos ta perega.
Aga siis tuletas Püha Vaim mulle meelde,
et see mees on seal samas haiglas.
Küsisin siis sellelt perelt,
kas me võiks minna ka selle mehe juurde,
kuna natuke oli veel aega, enne kui haigla uksed kinni pandi.
Nad olid nõus.
Uurisime ta nime järgi välja, kus palatis ta on
ja läksime sinna palatisse.
Peale väikest jutuajamist tundis see mees mu ära.
"Sa oled see Petri!
Olen kuulnud sinust. Sa töötad pastorina."
Küsisin temalt:
"Kas sa ka tead, kuhu sa lähed, kui su maine elu lõpeb?"
Ta ei teadnud.
Palvetasime selles olukorras Juusoga selle mehe eest.
Ta oli valmis paluma patuse palvet
ja võttis Jeesuse oma Issandaks vastu.
Mõne päeva pärast ta lahkus meie seast.
Siingi oli tähtis kuulda Jumala häält ja märguandeid.
Kohtasime hiljem selle mehe naist,
kes ütles, et nad polnud kunagi neist asjadest omavahel rääkinud.
Kuid ta nägi pealt oma mehe lahkumist,
kelle näolt peegeldus lai naeratus ja rõõm
ning läinud ta oligi.
Jeesus võttis ta koju ja päästis neist viimastest hetkedest.
Peale seda toredat lugu võiksid nüüd öelda vaatajatele,
mida Püha Vaim tahab öelda.
Hea vaataja, Jeesus elab ka täna.
Ta on võimeline muutma su alanduslikku olukorda
ülenduslikuks olukorraks,
et võiksid kogeda, et Jeesus on Issand.
Sa ei pea olema ise oma elu peremees,
vaid sa võid anda oma elu parematesse kätesse.
Nendesse kätesse, mis sind lõid ja kellel on eesmärk su elu jaoks.
Usu, et Jeesus tahab anda sulle parema elu.
Viia sind ära nendest olukordadest, kus sa varem olid.
Jeesus õnnistagu sind
ja hoia kinni Jumala tõotustest, sest sa ei pea selles pettuma.
Aitäh Petri!
Aeg jäi liiga lühikeseks, sest sul olnuks veel palju rääkida,
kuid millestki saime siiski osa.
Vaatajad ja su koguduse rahvas
võivad kuulda sind koguduses kõnelemas.
Veel toredam aga on see, et sa teenid elavat Jumalat.
Sa juhid inimesi nendesse olukordadesse,
kus nad saavad teada, mis on elu eesmärk.
Aitäh kutse eest siia saatesse ja õnnistusi TV7 tööle! - Aitäh!
Kui soovid toetada Eesti TV7 tööd, helista 900 1770 (10 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa